Tajų kalbos

Tajų kalbos (th.: ภาษาไต phasa tai o ne ภาษาไทย phasa thai) – kalbų grupė, priskiriama tajų-kadajų kalbų šeimai. Šiai grupei priklauso plačiausiai vartojamos tajų-kadajų šeimos kalbos – tajų kalba, lao kalba, Minamaro šanų kalba ir džuangų kalba, kuri yra naudojama Kinijos Guangsi regione. Vartojamos Tailande, Laose, Pietų Kinijoje, Šiaurės Vietname, Šiaurės rytų Mianmare ir šiaurės rytų Indijoje (Asame).

Tajų kalbos turi daugiausia vienskiemenes žodžių šaknis, 5-6 leksinę reikšmę turinčius tonus, skolinių iš kinų, pali ir khmerų kalbų. Seniausi rašto paminklai išlikę iš XIII a.

 Klasifikacija 
Skiriami 3 tajų kalbų pogrupiai:
 Šiaurės tajų kalbos: buji kalba (Kinija), saekų kalba (Laosas), džuangų kalbos šiaurinės tarmės (Kinija), tai mene (Laosas), e kalba (Kinija);
 Centrinės tajų kalbos: džuangų kalbos pietinės tarmės (Kinija), nungų kalba (Vietnamas) tay kalba (Vietnamas), man cao lan kalba (Vietnamas), cün lao kalba (Vietnamas), nhangų kalba (Vietnamas);
 Pietvakarių tajų kalbos:
 Neklasifikuojamos kalbos: tai ya (Kinija), pu ko (Laosas), pa di (Kinija), tai thanh (Vietnamas), tày sapa (Vietnamas), tai long (Laosas), Hongdzino tajų kalba (Kinija), jongų kalba (Tailandas), pak thai (Tailandas);
 Čiang-saenų kalbos: tai dam (Vietnamas), tai yuan (Tailandas, Laosas), phuanų kalba (Tailandas), thai song (Tailandas), tajų kalba (Tailandas), Hangtongo tajai (Vietnamas), tai don (Vietnamas), tai daengai (Vietnamas), tai tac (Vietnamas), thu lao (Vietnamas);
 Lao-phutai kalbos: lao kalba (Laosas), nyau kalba (Tailandas), phu thai (Tailandas), Isano kalba (Tailandas);
 Šiaurės-vakarų tajų kalbos: ahomų kalba (naudota Asame, išnykusi), aitonų kalba (Asamas), tai lü kalba (Kinija, Vietnamas, Laosas, Mianmaras), chamti kalba (Asamas, Mianmaras), chünų kalba (Mianmaras), chamjangų kalba (Asamas), phake (Asamas), šanų kalba (Mianmaras), tai nüa kalba (Kinija, Vietnamas, Laosas, Mianmaras), turungų kalba (Asamas).

Džvangų kalboje vartoja lotyniškus rašmenis, dauguma pietvakarių pogrupio tajų kalbos – iš indų rašto kilusias rašto sistemas.

 Nuorodos 

 Ethnologue informacija

Kategorija:Tajų-kadajų kalbos